stanford-oval/wikipedia huggingface dataset:
Windows 2000

| --- | --- |


צילום מסך של Windows 2000 Professional בעברית
 מפתח:  מיקרוסופט
 משפחה:  Microsoft Windows
 מחזור חיים:  15 בדצמבר 1999 – הווה (25 שנים) 
 גרסה אחרונה:  5.0.2195 - Service Pack 4 ב־13 בספטמבר 2005
 סוג גרעין:  היברידי
 סוג רישיון:  מסחרי
 מצב עבודה:  התמיכה הופסקה מיולי 2010
 מבוססת על:  Windows NT 4.0 
 פלטפורמות:  x86, ארכיטקטורת MIPS, DEC Alpha, PowerPC 
 אתר אינטרנט:  http://www.microsoft.com/windows2000/default.asp 
 → Windows NT 4.0Windows XP Pro (לתחנות עבודה) Windows Server 2003 (לשרתים) ←
 
Windows 2000 היא מערכת הפעלה מתוצרת חברת מיקרוסופט. המערכת יצאה לאור ב-17 בפברואר 2000 והיא היורשת של מערכת ההפעלה Windows NT 4.0. במהלך פיתוחה, Windows 2000 הייתה ידועה תחת השם Windows NT 5.0.
Windows 2000 יצאה לאור ב-4 מהדורות שונות: Professional‏, Server‏, Advanced Server ו-Datacenter Server.
חידושים

Windows 2000 מציגה תכונות חדשות רבות שלא היו קיימות ב-Windows 98, ביניהן:
גרסה 5 של דפדפן האינטרנט אינטרנט אקספלורר נכללה במערכת הפעלה זו, וגרסה 6 של הדפדפן, ששוחררה בשנת 2001 ונכללה במערכת ההפעלה Windows XP, זמינה גם היא בחינם עבור Windows 2000.
תוכנת הדואר אלקטרוני Outlook Express נכללה במערכת הפעלה זו.
תכונה חדשה בשם Windows File Protection שנועדה להגן על קובצי מערכת חיוניים נוספה.
התמיכה בחומרה והזיהוי האוטומטי של התקנים השתפרו.
תפריט ההתחלה מציג תפריטים מותאמים אישית ותיקיות מיוחדות הניתנות להרחבה. בנוסף, נוספה היכולת להפעיל מספר רב של תוכניות מבלי לסגור את התפריט באמצעות החזקת מקש Shift.
שורת המשימות מאפשרת הצגת הודעות באמצעות בלון באזור ההתראות.
השלמה אוטומטית מאופשרת בשורת הכתובת של Windows Explorer ובתיבת הדו-שיח "הפעלה".
דרישות מערכת

להלן דרישות המערכת שכל מחשב המריץ את Windows 2000 חייב לעמוד בהן:
|  | מינימלי | מומלץ |
| --- | --- | --- |
| מהירות מעבד | MHz‏ 133 | MHz‏ 300 או יותר |
| זיכרון מותקן (RAM) | MB‏ 32 (MB‏ 128 עבור מהדורת Server) | MB‏ 128 או יותר |
| שטח פנוי בדיסק הקשיח | GB‏ 1 (GB‏ 2 עבור מהדורת Server) | GB‏ 5 או יותר |
| חומרה גרפית | SVGA‏ 600×800 | SVGA‏ 768×1024 או צג טוב יותר |
| אמצעי קלט | מקלדת או עכבר | מקלדת ועכבר |
חבילות שירות

לאחר שחרורה של Windows 2000, שוחררו 4 חבילות שירות (Service Packs): חבילת השירות הראשונה נקראה SP1‏ (Service Pack 1), והיא שוחררה ב-15 באוגוסט 2000; חבילת השירות השנייה נקראה SP2‏ (Service Pack 2), והיא שוחררה ב-16 במאי 2001; חבילת השירות השלישית נקראה SP3‏ (Service Pack 3), והיא שוחררה ב-29 באוגוסט 2002; חבילת השירות הרביעית נקראה SP4‏ (Service Pack 4), והיא שוחררה ב-26 ביוני 2003. SP4 היא חבילת השירות האחרונה ששוחררה עבור Windows 2000.
מיקרוסופט תכננה לשחרר חבילת שירות חמישית עבור Windows 2000, אך פרויקט זה בוטל בשלב מוקדם של פיתוחו, ובמקום זאת כל עדכוני האבטחה שתוכננו להיכלל בחבילת השירות החמישית הופצו ב-Windows Update עבור SP4.
סיום תמיכה

מיקרוסופט הפסיקה את התמיכה עבור Windows 2000 SP4 ב-13 ביולי 2010. פירוש הדבר הוא שלאחר תאריך זה מיקרוסופט לא פרסמה ב-Windows Update עדכוני אבטחה נוספים עבור Windows 2000, אולם מחשבים שהריצו את מערכת ההפעלה המשיכו לפעול (וניתן להתקין בכל עת עדכונים שפורסמו לפני סיום התמיכה).
הערות שוליים

↑  https://support.microsoft.com/en-us/kb/891861
↑  איי אונליין, תוכנת מיקרוסופט חלונות 2000 צפויה לצאת לשוק ב- 17 בפברואר, באתר TheMarker‏, 27 באוקטובר 1999
↑  "Extended Support for Microsoft Windows 2000 Professional Ends on July 13, 2010", באתר התמיכה של מיקרוסופט
↑  "Extended Support for Windows 2000 Server Ends on July 13, 2010, and the transition of Windows Server 2003 and of Windows Server", באתר התמיכה של מיקרוסופט
↑  "Support for Windows 2000 and Windows XP SP2 will end on July 13, 2010",‏ blogs.technet.com,‏ 21 בינואר 2010
| --- | --- |
בקרת זהויות :  BnF: cb145360626 (data)  NKC: ph117877
יובל בזק

| --- | --- |

 לידה:  10 באוגוסט 1966 (בן 58)
 מדינה:  ישראל 
 השכלה:  אוניברסיטת בר-אילן 
 מספר צאצאים:  3 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד פלחה"ן גולני  מפקד גדוד 51  מפקד בא"ח גולני  סגן מפקד חטיבת גולני  מפקד חטיבת החרמון  מפקד חטיבת שומרון  ראש מחלקת תורת לחימה במטכ"ל  נספח צה"ל בפולין  ראש מטה עוצבת הגליל במילואים  ראש תוכנית ארז
 פעולות ומבצעים
 האינתיפאדה הראשונה   המערכה ברצועת הביטחון האינתיפאדה השנייה מבצע חומת מגן   מלחמת לבנון השנייה מבצע עופרת יצוקה
 
יובל בזק (נולד ב-10 באוגוסט 1966) הוא קצין בצה"ל במילואים בדרגת תת-אלוף, אשר פיקד בעבר על גדוד 51, חטיבת החרמון, וחטיבת שומרון.
שירותו הצבאי

בזק גדל בבאר שבע. עם גיוסו לצה"ל בשנת 1984 בחר לשרת בחטיבת גולני, בה שובץ בגדוד 51. בגולני עבר בזק הכשרה כלוחם, קורס מ"כים חי"ר ויצא לקורס קציני חי"ר. עם תום הקורס שב לחטיבה ושימש כמפקד מחלקה, קצין מבצעים גדודי ומפקד פלוגה בגדוד 51. לאחר מכן שימש כקצין המבצעים של החטיבה. בשנים 1991–1992 פיקד על פלחה"ן גולני והוביל אותה בלחימה בדרום לבנון. בהמשך שימש כמפקד פלוגה וכסגן מפקד גדוד דקל בבה"ד 1 בשנים 1995–1996 שימש כסגן מפקד גדוד 12. בשנים 1996–1998 שימש בזק כמפקד גדוד 51, והוביל אותו בפעילות מבצעית בלבנון ובלחימה במהלך מהומות מנהרת הכותל. בתפקידו הבא שימש בזק כמפקד בא"ח גולני בשנים 1998–2000, ולאחר מכן שימש כסגן מפקד החטיבה בשנים 2000–2001.
בשנת 2001 הועלה לדרגת אל"ם ומונה למפקד חטיבת החרמון עד שנת 2002. לאחר מכן השתלם במכללה הצרפתית לביטחון לאומי בפריז. עם שובו לישראל מונה באוגוסט 2004 למפקד חטיבה מרחבית שומרון באוגדת איו"ש. בזק פיקד על החטיבה בלחימה כנגד הטרור הפלסטיני באינתיפאדה השנייה. באוגוסט 2006 סיים את תפקידו, בהמשך מונה לראש מחלקת תורת לחימה במטכ"ל. בתפקידו זה ריכז את הלקחים מתחקירי מלחמת לבנון השנייה. לאחר מכן מונה לנספח צה"ל בפולין.
לאחר שחרורו החל לשמש כיועץ במעבדה התפיסתית של צה"ל, ובשירות מילואים כראש מטה עוצבת הגליל. במסגרת אירועי יום העצמאות ה-72, הועלה בדרגה לתת-אלוף במילואים.
עומד כיום בראש "תוכנית ארז".
באזרחות

בזק שימש כמנכ"ל מועצה מקומית כוכב יאיר.
חייו האישיים

בזק נשוי ואב לשלושה ילדים.
ב-7 באוקטובר 2023 שכל את בנו, רב"ט גיא בזק, לוחם חטיבת גולני בעת טבח שבעה באוקטובר.
הערות שוליים

↑   עמוס הראל, פרשת הירי בחברון: המראות מאצטדיון טדי הגיעו לקסטינה, באתר הארץ, 30 במרץ 2016
↑  אפרת וייס ועלי ואקד, תקרית ירי ליד שכם: חיילים הרגו אם ובנה, באתר ynet, 15 בינואר 2006
↑  יובל בזק, באתר גדוד הסיור של חטיבת גולני
↑  דב גיל-הר‏, "מנהיג בין שווים": המג"ד הדרוזי הראשון בגולני שנפל בלבנון, באתר וואלה, 11 במאי 2016
↑  עמוס הראל ואורי אס, בין הסקי לקטיושות, באתר הארץ, 27 בנובמבר 2002
↑  פליקס פריש, צה"ל: אין מידע על כך שהחיילים החטופים נהרגו, באתר ynet, 8 בפברואר 2001
↑  אל"מ יובל בזק יקבל את הפיקוד על חטיבת שומרון, באתר ערוץ 7, 12 באוגוסט 2004
↑  ארנון רגולר, חייל גולני נפצע קשה מירי צלף ברפיח, באתר הארץ, 13 באוגוסט 2004
↑  אורי גליקמן, החמאס תכנן ירי קסאם משכם, באתר nrg‏, 23 בינואר 2005.
↑  אל"מ עמיר ברעם מונה למפקד חטיבת שומרון, באתר וואלה, 17 באוגוסט 2006
↑  1עמוס הראל, תא"ל שמני נכנס לתפקיד המזכיר הצבאי של רה"מ, באתר הארץ, 21 בספטמבר 2005
↑  רותי פינס, מנכ"ל חדש למועצת כוכב יאיר-צור יגאל, באתר "LOCAL כפר סבא", ‏19 בינואר 2014
↑  מימין - רא"ל אמנון ליפקין שחק, הרמטכ"ל, סא"ל יובל בזק,  אלוף עמירם לוין, מפקד פיקוד הצפון. מאחור - עודד בן עמי דובר צה"ל.
מדבקה באשדוד לזכר בני של יובל בזק - גיא בזק, אשר היה לוחם בגדוד 51 של חטיבת גולני ונפל בקרב מוצב כיסופים במהלך מלחמת חרבות ברזל
רא"ל אמנון ליפקין שחק, הרמטכ"ל, מבקר את סא"ל יובל בזק, בסיס אימון חטיבתי גולני 1998
חיים פרי (אמן)

| --- | --- |
פרי בינואר 2011
פרי בינואר 2011
 לידה:  13 באפריל 1944 גבעתיים, פלשתינה (א"י) 
 נרצח:  14 בפברואר 2024 (בגיל 79) ח'אן יונס, רצועת עזה 
 שם לידה:  חיים פרייברג
 לאום:  ישראל ישראל
 תחום יצירה:  פיסול
 בת זוג:  אסנת פרי
 מספר צאצאים:  5
 
חיים פרי (13 באפריל 1944 – 14 בפברואר 2024) היה פסל, קולנוען ואמן רב-תחומי ישראלי. רוב פסליו מוצבים ברחבי קיבוץ ניר עוז שבו התגורר ובגן הפסלים שייסד.
פרי נחטף לרצועת עזה במהלך הטבח בניר עוז, במסגרת טבח שבעה באוקטובר. ב-3 ביוני 2024 הודיע דובר צה"ל כי פרי נהרג בהיותו בשבי וגופתו הוחזקה בידי ארגון הטרור חמאס ברצועת עזה עד לחילוצה כעבור חודשיים, ב-20 באוגוסט 2024.
ביוגרפיה

חיים פרי נולד בשכונת בורוכוב בגבעתיים לנחמה לבית שטרוכליץ ולגרשון פרייברג, ילידי בנדין שבחבל זגלמביה בפולין שעלו לארץ ישראל ב-1933. למד בבית הספר היסודי בורוכוב ובתיכון קלעי בגבעתיים. בגיל 18 הגיע פרי לקיבוץ ניר עוז עם גרעין צבר של השומר הצעיר. עבד כמסגר במוסך, למד לעבוד עם ברזל ומתכות והחל ליצור פסלים.
כלוחם השתתף פרי בקרב על גבעת התחמושת במלחמת ששת הימים.
בשנת 1976 זכה בפרס מטעם מחלקת התרבות של הקיבוץ הארצי על כתיבת התסריט "מונולוג".
בשנת 1999 ייסד את גלריית "הבית הלבן" וגן פסלים הנמצאים באמצע השדות בין הקיבוצים נירים וניר עוז. ערך סיורים "אומנות על הגדר" – תפר ישראל עזה.
בשנת 2019 השתתף בסרט "מקלטים" בבימויה של רחל אלברט. הסרט עוסק בחייה של החברה הישראלית תחת שגרת חירום והוקרן בפסטיבל בין-לאומי לנשים בסינמטק ירושלים בסוף דצמבר 2023.
במשך שנים התנדב פרי בעמותת בדרך להחלמה.
ביוגרפיה > החטיפה לעזה

במהלך טבח שבעה באוקטובר נחטף לרצועת עזה על ידי מחבלי החמאס.
אמני קריית אונו אצרו תערוכת מחווה לחיים פרי שנחטף מניר עוז בשם "הבית". בינואר 2024 הוצגה בשלוחת המכון הצרפתי בישראל תערוכתה של עפרה אייל באצירת רוית הררי "צל הרים" כמחווה של אהבה ודאגה לפרי.
ב-18 בדצמבר 2023 שודר על ידי החמאס סרטון בו הוא נראה בחיים עם יורם מצגר ועמירם קופר. ב-3 ביוני 2024 פרסם דובר צה"ל כי השלושה נהרגו בעת שהוחזקו בח'אן יונס, ונסיבות מותם נחקרות.
ב-20 באוגוסט 2024 הודיע דובר צה"ל כי גופתו הוחזרה לישראל יחד עם חמש גופות חטופים נוספות, בהם זו של ההיסטוריון אלכס דנציג. פרי נקבר בקיבוצו, ניר עוז.
בדצמבר 2024 הודיע צה"ל כי הם הוצאו להורג על ידי מחבלי חמאס במנהרה בח'אן יונס.
חיים אישיים

לפרי שני ילדים מנישואיו הראשונים. לאשתו, אסנת, יו"ר קיבוץ ניר עוז, בת מנישואיה הקודמים ולשניהם יחד שני ילדים נוספים. אחיו של בנו ליאור מצד אמו, דניאל דרלינגטון וחברתו, קרולין בול, שהייתה תיירת מגרמניה, נרצחו בטבח בניר עוז בעת שביקרו את המשפחה, כמה שעות לפני שהיו אמורים לעלות על מטוס חזרה לברלין במוצאי שבת. אשתו אסנת נשארה בממ"ד לבד במשך כחמש שעות עד שחולצה.
ספריו

בחצר של סבא מיור, איורים דב הלר
ירנה, איירה עפרה אייל
פסלים במרחב הציבורי

נטיעות - דרך הפסלים בחצרים
הערות שוליים

↑  מיכל פעילן, ‏משפחות 6 חטופים שנהרגו בעזה: הצבא עדכן אותנו שהם הוצאו להורג בעקבות הפצצה שלנו, באתר ‏מאקו‏, 4 בדצמבר 2024
1 2  יואב זיתון, אילנה קוריאל, אלכסנדרה לוקש, חולצו מעזה גופות אלכס דנציג, יורם מצגר, אברהם מונדר, חיים פרי, יגב בוכשטב ונדב פופלוול, באתר ynet, 20 באוגוסט 2024
↑   מורן שריר, הכאב, התקווה ורגע אחד מטלטל בכנרת: מסע בישראל במלאת שנה למלחמה, באתר הארץ, 1 באוקטובר 2024
↑  פרס לכותבי תסריטים בקיבוץ הארצי, על המשמר, 22 באוקטובר 1976
↑  יעל שנקר, בעשייה של חיים פרי שנחטף לעזה, אין הפרדה בין האמנות לחיים עצמם, באתר "פורטפוליו", 6 בנובמבר 2023
↑  גן הפסלים במתחם הבית הלבן בניר עוז, חיים פרי מקימו חטוף בעזה, באתר עמירם במשעולי ישראל, 18 באוקטובר 2023
↑  מירב שלמה מלמד, לפני שנחטף לעזה: חיים פרי שיחק תפקיד ראשי בסרט שיוקרן בקולנוע, באתר mynet‏ ירושלים, 21 בדצמבר 2023
↑  רונית בן דוד, הבית שחרב – אמני קריית אונו בתערוכת מחווה לחיים פרי שנחטף מניר עוז, באתר ריסטארט ישראל
↑  תערוכה: "צל הרים" - עפרה אייל, באתר המכון הצרפתי
↑  אבי אשכנזי, ‏החטופים חיים פרי, יורם מצגר, עמירם קופר ונדב פופלוול מתו בשבי, באתר מעריב אונליין, 3 ביוני 2024
↑  איתי בלומנטל, צה"ל: החטופים שהוחזקו במנהרה בח'אן יונס הוצאו להורג, באתר כאן – תאגיד השידור הישראלי, 4 בדצמבר 2024
↑  מערכת וואלה חדשות‏, קרולין הספיקה לכתוב לפני שנרצחה: "אמא, תודה על מה שעשית עבורי", באתר וואלה, 10 באוקטובר 2023
| --- | --- |
בקרת זהויות :  NLI: 987012803168505171 
פוסטר בספרייה הלאומית הקורא להחזרתו של חיים פרי, מתוך המיצב "לכל חטוף יש סיפור משלו, לכל חטופה יש סיפור משלה"
אלכס דנציג

| --- | --- |

דנציג, 2000
 לידה:  21 ביולי 1948 ורשה/מוקוטוב, ורשה, רפובליקת פולין 
 נרצח:  14 בפברואר 2024 (בגיל 75) חאן יונס, רצועת עזה 
 מדינה:  פולין, ישראל 
 מקום מגורים:  ניר עוז, ישראל
 מעסיק:  יד ושם 
 פרסים והוקרה:  צלב הכסף של ההצטיינות  פרס הנשר ע"ש יאן קרסקי  מדליית הוועדה הלאומית לחינוך  Man of Reconciliation 
 
אלכסנדר (אלכס) דנציג (בפולנית: Alexander (Alex) Dancyg;‏ 21 ביולי 1948 – 14 בפברואר 2024) היה היסטוריון ישראלי יליד פולין, מחנך ביד ושם, חקלאי ותומך פעיל בדיאלוג פולני-יהודי. דנציג היה חבר קיבוץ ניר עוז ונחטף במהלך הטבח בניר עוז בטבח שבעה באוקטובר. לאחר 9 חודשים בשבי ב-22 ביולי 2024 הודיע צה"ל כי דנציג אינו בחיים. גופתו חולצה והושבה לישראל ב-20 באוגוסט 2024.
ביוגרפיה

דנציג נולד בוורשה שבפולין בשנת 1948 להורים ניצולי השואה. צאצא ישיר לרב אברהם דנציג מחבר הספר חיי אדם. בשנת 1957 עלו הוא ומשפחתו ארצה. הצטרף לתנועת הנוער השומר הצעיר, ושירת בצבא הגנה לישראל. הוא קיבל תואר בהיסטוריה מאוניברסיטת בן-גוריון בנגב, הקים משפחה בקיבוץ ניר עוז.
בשנת 1986 ביקר דנציג במחנה הריכוז וההשמדה אושוויץ והחל לפעול בחינוך בנושא השואה והיחסים הסבוכים שבין פולין והיהודים.
בשנת 1990 החל לעבוד עם משרד החינוך ויד ושם בהכשרת מדריכי מסע בני נוער לפולין. דנציג הכשיר מאות מדריכים, והשפעתו על תחום המסעות לפולין הייתה גדולה. דגשי החינוך שלו כללו את העולם היהודי שהתקיים בפולין לפני השואה, את תרבות פולין, כיבוש פולין בידי הגרמנים, ואת רצח העם שעברו שלושה מיליון פולנים קתולים בידי הנאצים במלחמת העולם השנייה. עבודתו ביד ושם כללה גם הרצאות ומפגשים עם אנשי חינוך, כמרים וסטודנטים מפולין ומישראל, בהם קז'ימייז' סמולן.
דנציג הוביל תוכנית שבמסגרתה תלמידים מ-120 בתי ספר ישראליים ופולניים נפגשו אלה עם אלה במהלך טיולי בתי ספר ישראליים לפולין.
החטיפה לעזה ומותו

ב-7 באוקטובר 2023, עם תחילת טבח שבעה באוקטובר ומלחמת חרבות ברזל נחטף דנציג על ידי מחבלי חמאס מקיבוץ ניר עוז. התכתובת האחרונה לפני החטיפה היה הודעת טקסט ששלח לבנו יובל, בערך ב-8:30 בבוקר, ובה סיפר דנציג על המצב בקיבוץ.
אחת החטופות שהייתה איתו סיפרה שהוא העביר לשאר החטופים השוהים איתו הרצאות בנושאים היסטוריים בשבי.
בנו ונכדיו של דנציג שרדו את המתקפה כשהסתתרו במקלט. גרושתו החזיקה את דלת הממ"ד סגורה במשך שבע שעות, והגנה על עצמה ועל שלושת נכדיה.
ציורי קיר עם ההאשטאג "StandWithAlex" צוירו בוורשה כחלק מקמפיין שנועד ליצור לחץ לשחרורו.
ב-22 ביולי 2024 הודיע צה"ל כי דנציג אינו בין החיים וגופתו מוחזקת בידי ארגון הטרור חמאס.
ב-20 באוגוסט 2024 הודיע צה"ל כי גופתו של דנציג הושבה ארצה, יחד עם חמש גופות נוספות, ביניהן זו של הפסל חיים פרי. בדצמבר 2024 הודיע צה"ל כי הם הוצאו להורג על ידי מחבלי חמאס במנהרה בח'אן יונס.
חיים אישיים

לדנציג 4 ילדים ו-13 נכדים ונכדות.
פרסים

ב-2013 אות כבוד של קרן התרבות הפולנית.
פרס ועדת החינוך הלאומית - אות הכבוד הגבוה ביותר של משרד החינוך הפולני
צלב הכבוד מכסף (Cross of Merit) (אנ') מנשיא פולין לך קצ'ינסקי.
כאיש מחלקת ההדרכה בתנועת השומר הצעיר זכה בפרס שר החינוך עם שותפיו מבני עקיבא על שיתוף פעולה בין שתי התנועות, על תוכנית חינוכית משותפת שכללה חוג לימוד משותף ומפגשים עם ההנהגות והחניכים בסניפים.
ספרים

מדריך למסייר בווארשה (2005, בשיתוף עם בתיה דביר), הוצאת מורשת
מדריך למסייר בקרקוב (2003), הוצאת מורשת
מדריך למסייר בלובלין (2008, בשיתוף עם בתיה דביר), הוצאת מורשת
מדריך למסייר בלודז' וסביבתה (2014, בשיתוף עם בתיה דביר), הוצאת מורשת
מדריך למסייר בגליציה (2016, בשיתוף עם בתיה דביר), הוצאת מורשת
מדריך למסייר בביאליסטוק, פלוצק, טורון, פוזנן (2018, בשיתוף עם בתיה דביר), הוצאת מורשת
הערות שוליים

↑  מיכל פעילן, ‏משפחות 6 חטופים שנהרגו בעזה: הצבא עדכן אותנו שהם הוצאו להורג בעקבות הפצצה שלנו, באתר ‏מאקו‏, 4 בדצמבר 2024
↑  Brama Grodzka (2023-12-22), Childhood in Poland / Alex Dancyg, נבדק ב-2024-08-13
1 2  "Alex Dancyg (b. 1948) – Lexicon – NN Theatre". teatrnn.pl (באנגלית). נבדק ב-2023-11-27.
1 2   נציגי צה"ל הודיעו למשפחותיהם של החטופים אלכס דנציג ויגב בוכשטב ז"ל כי הם אינם בחיים, באתר צה"ל, 22 ביולי 2024
1 2  יואב זיתון, אילנה קוריאל, אלכסנדרה לוקש, חולצו מעזה גופות אלכס דנציג, יורם מצגר, אברהם מונדר, חיים פרי, יגב בוכשטב ונדב פופלוול, באתר ynet, 20 באוגוסט 2024
↑  דביר עמר, אלכס דנציג שנהרג בשבי חמאס: לא אדם מאמין אבל גאה להיות צאצא של החיי אדם, באתר ערוץ 7, 28 ביולי 2024
↑  Alex Dancyg, 75: Renowned Holocaust educator was 'wise and witty', The Times of Israel, ‏8 בינואר 2025
↑  "Alex Danzig: Fears grow for much-loved historian kidnapped by Hamas" (באנגלית בריטית). 2023-10-18. נבדק ב-2024-07-23.
↑  Alex Dancyg (1948-2024) - Lexicon - NN Theatre, teatrnn.pl (באנגלית)
↑  By ORIT MARGALIOT, My friend Alex Danycg, 75, is held hostage in Gaza, The Jerusalem Post, ‏30 באוקטובר 2023
↑   the shoah and Jewish identity:The Educational Impact of Trips to Poland and Other Memorial Sites, סרטון בערוץ "Yad Vashem", באתר יוטיוב (אורך: 01:00:29)
1 2  IDF announces death of Hamas hostage Alex Dancyg in captivity | The Times of Israel, The Times of Israel, ‏22 באוקטובר 2023
↑  Dillon, Kassy (2023-10-26). "'We have no time': Elderly Holocaust educator kidnapped by Hamas needs critical medication, son says". Fox News (באנגלית). נבדק ב-2023-11-27.
↑  "הקלה גדולה": הד"ש מהחטוף אלכס דנציג, באתר ערוץ 7, 28 בנובמבר 2023
↑  "Taken captive: Alex Dancyg, murals painted for Holocaust educator". Times of Israel. 22 באוקטובר 2023. {{cite web}}:  (עזרה)
↑  "Poles campaign for return of Holocaust educator, 75, taken hostage by Hamas". Times of Israel.
↑  איתי בלומנטל, צה"ל: החטופים שהוחזקו במנהרה בח'אן יונס הוצאו להורג, באתר כאן – תאגיד השידור הישראלי, 4 בדצמבר 2024
↑  "My friend Alex Danycg, 75, is held hostage in Gaza". The Jerusalem Post (באנגלית). 2023-10-30. נבדק ב-2023-11-27.
| --- | --- |
בקרת זהויות :  NLI: 987007301730105171  PLWABN: 9810581136905606  BnF: cb14592861b (data)  GND: 1159245010  ISNI: 0000 0000 6657 354X  LCCN: no2004051274  SUDOC: 179406582  VIAF: 31706829   WorldCat (עם VIAF): 31706829 
ציור קיר בוורשה המציג את אלכס כחלק מקמפיין שקרא לשחרורו, אוקטובר 2023
כיסא לכבודו של אלכס דנציג בשולחן השבת של כיכר החטופים
אומגה

ערך זה עוסק בהאות האחרונה באלפבית היווני. אם התכוונתם למשמעות אחרת, ראו .
| Ω ω אומגה |
| --- | --- |

אלפבית יווני
Α α אלפא: Β β בטא
Γ γ גמא: Δ δ דלתא
Ε ε אפסילון: Ζ ζ זטא
Η η אטא: Θ θ תטא
Ι ι יוטא: Κ κ קפא
Λ λ למדא: Μ μ מו
Ν ν נו: Ξ ξ קסי
Ο ο אומיקרון: Π π פאי
Ρ ρ רו: Σ σ ς סיגמא
Τ τ טאו: Υ υ אופסילון
Φ φ פי: Χ χ כי
Ψ ψ פסי: Ω ω אומגה
אותיות או ליגטורות שאינן בשימוש
 דיגמא:  סטיגמא
 הטא:  סאן
 קופא:  סאמפי
 שו: 
אומגה (אות גדולה: Ω, אות קטנה: ω) היא האות העשרים וארבע והאחרונה באלפבית היווני.
בספרות יווניות האות שקולה כנגד המספר 800.
משמעות שמה של האות היא "או" גדולה (μέγας מגאס=גדול), בניגוד ל"או" הקטנה -
אומיקרון (μικρός מיקרוס=קטן). מקור שמה של האות ביוונית של ימי הביניים. בתקופה היוונית הקלאסית נקראה האות "אוֹ", בניגוד לאומיקרון שנקראה "אוּ".
ביוונית עתיקה האות שימשה כחולם מלא.
מקור

ההבדל העיקרי בין האלפבית הפיניקי, שממנו התפתח האלפבית היווני, לבין האלפבית היווני, הוא השימוש באותיות לציון תנועות ביוונית, בעוד שהאלפבית הפיניקי הוא עיצורי טהור. בעוד שהאותיות אלפא, אפסילון, אטא, יוטא, אומיקרון ואופסילון מקורן באותיות פיניקיות (אלף, הא, חית, יוד, עין ו־וו בהתאמה), האות Ω, נוצרה לייצוג התנועה ō (להבדיל מ־ŏ) באלפבית של איוניה, קנידוס (אנ'), פארוס ומלוס, והופעתה בסוף סדר האלפבית מצביעה על היותה המצאה מאוחרת בת המאה ה־7 לפנה"ס, כנראה וריאציה נוספת של האות הפיניקית ע.
תאולוגיה

בשל היותה האות האחרונה באלפבית, היא מסמלת בנצרות את ישו, המצוטט בברית החדשה כאומר: ”אני אלפא ואומגה, ההתחלה והסוף, הראשון והאחרון” (הברית החדשה, חזון יוחנן, פרק כ"ב, פסוק 13).
שימושי האות > Ω

Ω מייצגת את יחידת אוהם במערכת היחידות הבין-לאומית ואומגה הפוכה,  \mho , מיצגת את ההופכי של אוהם (מהוא/סימנס).
במתמטיקה, Ω מייצגת את קבוע אומגה.
בפיזיקה, dΩ מייצגת אלמנט זווית מרחבית אינפיניטסימלי.
בפיזיקת חלקיקים Ω מייצגת את הבאריון מסוג אומגה.
במכניקה סטטיסטית Ω מייצגת את מספר המצבים האפשריים של מערכת נתונה.
במשחקי הMother ניתן להשתמש ב־psi בדרוג Ω
שימושי האות > ω

בפיזיקה, האות ω מייצגת תדירות זוויתית ומהירות זוויתית.
במתמטיקה:
בחשבון דיפרנציאלי ואינטגרלי, ω מייצגת את התנודה (אנ') של פונקציה
ω מייצגת את המספר הסודר האינסופי הראשון.
באסטרונומיה, ω משמשת לציין בהירותו של כוכב.
בפיזיקת חלקיקים ω מייצגת חלקיק מזון מסוג אומגה.
בחשמל ω מסמלת את המחזוריות של מעגל חשמלי.
הערות שוליים

↑  Madadh Richey, "The Alphabet and its Legacy", in: Brian R. Doak, Carolina López-Ruiz (eds.), The Oxford Handbook of the Phoenician and Punic Mediterranean, Oxford University Press, 2019, p. 245, doi:10.1093/oxfordhb/9780190499341.013.17
2014 בטלוויזיה בישראל
כללי

במהלך מבצע צוק איתן חלו שינויים משמעותיים בלוח השידורים של ערוצי הטלוויזיה בישראל עקב הקדשת שעות רבות לסיקור המבצע. לפי הערכות המבצע הצבאי גרם להפסדים של כמאה מיליון שקלים לרשתות קשת, רשת וערוץ 10. הזכיינית קשת החליטה להמשיך לשדר את העונה השישית של תוכניתה "האח הגדול" בעוד רשת הקפיאה את שידורי העונה השלישית של תוכניתה "דה וויס" ששודרה עד המבצע בימי ראשון ושלישי. ב-11 באוגוסט, בזמן הפסקת אש במבצע, "דה וויס" חזרה למסכים כשהיא משודרת גם ביום שני.
פרסים > פרס האקדמיה לטלוויזיה

מיני סדרת דרמה: איש חשוב מאוד (HOT)
סדרת הדרמה: זגורי אימפריה (HOT)
הסדרה הקומית: הפרלמנט (ערוץ 2, קשת)
תוכנית המציאות: המירוץ למיליון (ערוץ 2, רשת)
תוכנית הדוקו-ריאליטי: מחוברים+ (HOT)
תוכנית הבידור והשעשועון: היהודים באים (הערוץ הראשון)
סדרת הילדים ונוער: החממה (ניקלודיאון yes)
תוכנית אקטואליה ו/או תחקיר ו/או חדשות: המקור (ערוץ 10)
תוכנית אולפן לילדים ולנוער: מה זה מוזה (חינוכית 23)
נפטרו

13 בינואר – מנחם זילברמן, שחקן, קומיקאי ופזמונאי ישראלי (נולד ב-1946).
1 במאי – אסי דיין, תסריטאי, במאי ושחקן קולנוע ישראלי (נולד ב-1945)
30 במאי – חנה מרון, שחקנית תיאטרון וטלוויזיה ישראלית (נולדה ב-1923)
8 באוגוסט – מנחם גולן, במאי ומפיק ישראלי (נולד ב-1929)
3 בספטמבר – מני פאר, שחקן תיאטרון וקולנוע ומנחה תוכניות רדיו וטלוויזיה (נולד ב-1946)
10 בנובמבר – גאולה נוני, זמרת ושחקנית טלוויזיה וקולנוע ישראלית (נולדה ב-1942)
הערות שוליים

↑  אלכסנדר כץ, מתחילים ללקק את הפצעים: הרשות ה-2 ביקשה מהערוצים פירוט על נזקי צוק איתן, באתר אייס, 6 באוגוסט 2014
↑  גמר בלי בשר: הזכייה של טל גלבוע הטבעונית ב'האח הגדול' הניבה כ-39%
| 0 | 1 | 2 |
| --- | --- | --- |
| הקודמת: 2013 בטלוויזיה בישראל | שנים בטלוויזיה בישראל  2014 בטלוויזיה בישראל | הבאה: 2015 בטלוויזיה בישראל |
|}
1946 בספורט

| 0 | 1 | 2 | 3 |
| --- | --- | --- | --- |
|  |  | 1946  בספורט |  |
< · 1944 · 1945 — 1946 — 1947 · 1948 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אופניים

טור דה פראנס - התחרות לא נערכה
ג'ירו ד'איטליה -ג'ינו ברטלי (איטליה איטליה)
וואלטה אספניה - דלמציו לנגריקה (ספרד ספרד)
אתלטיקה > אליפות אירופה

אליפות אירופה השלישית באתלטיקה נערכה באוסלו נורווגיה.
שוודיה שוודיה זכתה במירב המדליות.
טניס > הטניסאיות שזכו בטורנירי הגראנד סלאם

אליפות אוסטרליה הפתוחה - ננסי בולטון (אוסטרליה אוסטרליה)
אליפות צרפת הפתוחה - מרגרט אוסבורן דופונט  (ארצות הברית ארצות הברית)
וימבלדון - פאולין בץ (ארצות הברית ארצות הברית)
אליפות ארצות הברית הפתוחה - פאולין בץ (ארצות הברית ארצות הברית)
טניס > הטניסאים שזכו בטורנירי הגראנד סלאם

אליפות אוסטרליה הפתוחה - ג'ון ברומיץ' (אוסטרליה אוסטרליה)
אליפות צרפת הפתוחה - מרסל ברנר (צרפת צרפת)
וימבלדון - איבון פטרה (צרפת צרפת)
אליפות ארצות הברית הפתוחה - ג'ק קרמר (ארצות הברית ארצות הברית)
טניס > גביע דייוויס

נבחרת ארצות הברית (ארצות הברית) זכתה בגביע דייוויס לאחר ניצחון 0-5 על נבחרת אוסטרליה (אוסטרליה).
כדורגל > קופה אמריקה

נבחרת ארגנטינה (ארגנטינה) ניצחה את נבחרת ברזיל (ברזיל) בגמר קופה אמריקה.
כדורגל > כדורגל לפי מדינות > איטליה

טורינו זוכה בסקודטו בפעם הרביעית.
גביע האיטלקי -תחרות לא נערכה.
כדורגל > כדורגל לפי מדינות > אנגליה

אליפות אנגליה משחקי העונה הסתיימו בשנת 1947.
דרבי קאונטי זוכה בגביע ה-FA.
כדורגל > כדורגל לפי מדינות > ארגנטינה

סן לורנסו זוכה באליפות.
קופה דה קומפטנסיה בריטניקה - בוקה ג'וניורס זוכה בגביע.
כדורגל > כדורגל לפי מדינות > ברזיל

בשל גודלה של ברזיל, אליפויות נערכו על בסיס אזורי.
אליפות סאו פאולו בכדורגל - סאו פאולו זוכה בתחרות
אליפות ריו דה ז'ניירו בכדורגל - Internacional de Petrópolis זוכה באליפות
כדורגל > כדורגל לפי מדינות > גרמניה

המשחקים לא נערכו
כדורגל > כדורגל לפי מדינות > ספרד

סביליה (כדורגל) זוכה באליפות ספרד
ריאל מדריד זוכה בקופה גנרליסימו
כדורגל > כדורגל לפי מדינות > פלשתינה (א"י)

מכבי תל אביב זוכה ובגביע ארץ ישראל.
כדורגל > קבוצות שנוסדו

סמפדוריה - איטליה איטליה
כדורסל > אליפות אירופה

איטליה איטליה זוכה באליפות.
כדורסל > כדורסל לפי מדינות > איטליה

ליגת העל האיטלקית בכדורסל - וירטוס בולוניה זכה באליפות
כדורסל > כדורסל לפי מדינות > ארצות הברית

ליגת ה-NBL - רוצ'סטר רויאלס זוכה באליפות.
כדורסל > כדורסל לפי מדינות > ברית המועצות

אליפות ברית המועצות בכדורסל גברים - מועדון הצבא האדום מטביליסי זוכה באליפות.
כדורסל > קבוצות שנוסדו

אטלנטה הוקס - ארצות הברית ארצות הברית
בוסטון סלטיקס - ארצות הברית ארצות הברית
גולדן סטייט ווריורס - ארצות הברית ארצות הברית
ניו יורק ניקס - ארצות הברית ארצות הברית
פילדלפיה 76' - ארצות הברית ארצות הברית
פלקנסטרו וארזה - איטליה איטליה
אולימפיה ליובליאנה - סלובניה סלובניה
מרוץ מכוניות

מרוצי הגרנד פרי למכוניות
ריימונד סומר (צרפת צרפת) עם מכוניות מתוצרת מזראטי.
פוטבול > NFL

שיקגו ברס מנצחת את ניו יורק ג'איינטס 14-24 באליפות ה-NFL במשחק שנערך בניו יורק.